Source: https://www.energie-portal.sk/Dokument/opozicni-poslanci-podavaju-podnet-na-ustavny-sud-kvoli-doplatkom-102442.aspx
Timestamp: 2019-12-05 17:09:13+00:00

Document:
Opoziční poslanci podávajú podnet na ústavný súd kvôli doplatkom | ENERGIE-PORTAL.SK
Opoziční poslanci podávajú podnet na ústavný súd kvôli doplatkom
Skupina opozičných poslancov národnej rady požiadala ústavný súd, aby vyhlásil §4 odst. 3 Zákona o podpore obnoviteľných zdrojov energie, ktorý zavádza sankciu straty práva na podporu výroby elektriny z OZE na jeden rok, za protiústavný.
Požiadali zároveň, aby ústavný súd vydal predbežné opatrenie a až do rozhodnutia vo veci samotnej dočasne pozastavil účinnosť napadnutého opatrenia.
Zákon garantuje výrobcovi elektriny právo na podporu (tzv. doplatok) na 15 rokov. Podľa opozičných poslancov je vlastníctvo možné odňať alebo obmedziť iba po slplnení veľmi prísnych podmienok, ktoré v tomto prípade neboli splnené. Sankciu zavedenú novelou zákona považujú za neprimerane prísnu a poukazujú aj na nezákonnosť samotného odňatia podpory. „Považujeme za neprípustné, aby sa odňatie podpory vykonávalo svojvoľne, bez vydania rozhodnutia a bez možnosti brániť sa,“ konštatujú poslanci.
-> Výrobcovia elektriny z OZE protestovali pred úradom vlády
Občianske združenie Energie budúcnosti v spolupráci so Slovenskou asociáciou fotovoltaického priemyslu (SAPI) dnes uskutočnilo protestné zhromaždenie pred úradom vlády.
-> Kauza doplatok
Všetko o kauze odopretia podpory pre výrobcov OZE.
Podobne ako výrobcovia elektriny z OZE, aj poslanci považujú podpory výrobcom elektriny za likvidačné. „Drvivá väčšina výrobcov elektriny financovala výstavbu svojich elektrární pomocou bankových úverov. Pri odobratí podpory nebudú schopní tieto úvery splácať a rovnako nebudú mať finančné prostriedky na prevádzku elektrární,“ uvádzajú poslanci.
Iniciatívu opozičných poslancov NR SR dnes na tlačovej konferencii zastupovali Alojz Přidal, Jozef Mikuš, Jozef Viskupič a tím líder SaS pre energetiku Karol Galek.
Tlačová konferencia 26. 6. 2015: Podanie na Ústavný súd SR – 1. časť
Tlačová konferencia 26. 6. 2015: Podanie na Ústavný súd SR – 2. časť
doplatokkauza doplatokústavný súd

References: súd 
 súd 
 §4
 súd 
 súd 
 súd